Diari Oficial de la Generalitat Valenciana


Sumari del DOGV 7237, del 20-03-2014 (2014/2228)

Notificació del laude emés per la Junta Arbitral de Transports de València. Expedient número V-215/2013.
--------------------------------------------------------------------------------------------------------

### Dades del document

Número de DOGV
:   7237

Data del DOGV
:   20-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2228


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-215/2013. [2014/2228]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Santaroute 80, que s'ha dictat laude en l'expedient referenciat i com que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Aurora Costa Vicente. Jaime Agramunt Font de Mora, que justifica la seua absència. Secretària vocal: Amparo Peris Catalá. Parts. Reclamant: Vicente Colomar Blanco, representada per Jesús Colomar Breco. Reclamat: Santaroute 80, que no compareix a l'acte de vista.  
València, 12 de novembre de 2013 i a les 12.10 hores és constituïda la Junta Arbitral de Transports pels membres expressats al marge i amb l'assistència de les parts per a resoldre l'expedient V-215/2013, i se celebra la vista oral respecte de la reclamació següent: impagament de ports. Incompareixença del demandat.  
  
Iniciada la vista oral pel president es comprova la identitat de la part compareixent i la qualitat amb què intervé.  
A la part reclamada, li va ser notificada la demanda i la citació a vista per al dia 12.11.2013, per mitjà d'un escrit rebut el 24.10.2013 per Setti Bensa Rhuoc (esposa) a la seu de la demandada, segons queda acreditat amb el certificat expedit pel Servici de Correus que consta en l'expedient.  
Concedida la paraula a la reclamant, esta basa la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, el reclamant va realitzar, per compte de la reclamada, dos transports tal com queden reflectits en les factures expedides a este efecte i que consten adjuntes a la demanda. Les dites factures són les número 1889, de 10.11.2012, per import de 665,50 euros, i la número 1873, de 09.11.2012, per import de 665,50 euros.  
Després de reiterades gestions de cobrament sense aconseguir-ho, és pel que s'interposa la present demanda, i se sol·licita que, una vegada que siga reconegut el seu dret, es condemne el reclamat al pagament de la quantitat total de 1.331,00 euros.  
Com que no hi ha més al·legacions a realitzar es conclou la vista.  
  
S'apliquen els fonaments jurídics següents:  
1. La competència territorial de la Junta, de què res no s'al·lega, està determinada en els articles 6 i 7.2 del Reglament de la LOTT (RD 1211/90).  
2. La submissió, a més d'estar expressament acordada segons consta en els CMR de cada un dels transports realitzats, està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: ?es presumirà que hi ha el referit acord de sotmetiment a l'arbitratge de les juntes, sempre que la quantia de la controvèrsia no excedisca de 6.000,00 euros i cap de les parts intervinents en el contracte no hagen manifestat expressament a l'altra la seua voluntat en contra, abans del moment en què s'inicie o haguera d'haver-se iniciat la realització del servici o activitat contractat?. No consta en l'expedient que s'haja fet cap manifestació en el sentit preceptuat.  
3. Atesa l'absència del vocal representant d'empreses carregadores que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el Reglament de desplegament de la Llei d'ordenació dels transports terrestres, que literalment disposa que ?la inassistència de qualsevol dels membres de la Junta, a excepció del president, no impedirà que es dicte el laude?.  
4. Dels documents aportats i de les declaracions realitzades durant el transcurs de la vista, es deduïx que efectivament els transports reclamats es van realitzar tal com ha sigut detallat, la qual cosa dóna un dret de cobrament a favor de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Vicente Colomar Blanco, SL, representada per Jesús Colomar Breco, contra Santaroute 80, ja que dels fets relatats, documents probatoris i declaracions efectuades s'establix que els transports es van realitzar tal com havien sigut contractats, la qual cosa dóna el dret de cobrament a favor de la demandant.  
Per tot això, Santaroute 80 abonarà a Vicente Colomar Blanco, SL, la quantitat de mil tres-cents trenta-un euros (1.331,00 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana, en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta junta arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància de València, conforme establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
València, 6 de març de 2014.- El president de la Junta Arbitral de Transports de València: Ramón Escrig Moreno.